
Uznesenie Okresný súd Vranov nad Topľou v spore žalobcu: Home Credit Slovakia, a.s., Teplická 7434/147, 921 22 Piešťany, IČO: 36 234 176, zastúpený: Advokátska kancelária GOLIAŠOVÁ GABRIELA s. r. o., 1. mája 173/11, 911 01 Trenčín, IČO: 47 234 679, proti žalovanému: A. B., nar. XX. XX. XXXX, trvale bytom C. XX/XX, XXX XX C. D., o zaplatenie 5.252,11 eur s príslušenstvom, takto rozhodol: Súd
s ch v a ľ u j e zmier uzavretý medzi stranami sporu v tomto znení:
„Žalovaný sa zaväzuje uhradiť žalobcovi sumu doplatku istiny 4.573,58 eur spolu s úrokom z omeškania 6,25 % ročne zo sumy 4.573,58 eur od 16.10.2022 do zaplatenia, a nahradiť trovy konania za zaplatené súdne poplatky vo výške 402,5 eur, a to všetko v mesačných splátkach po 80 eur, splatných vždy do 25. dňa, toho ktorého mesiaca, počnúc splatnosťou prvej splátky do dňa 25.11.2024 a následne až do zaplatenia, pod následkom straty výhody splátok neuhradením čo i len jednej splátky riadne a včas.“ odôvodnenie: 1. Žalobca sa žalobou doručenou súdu domáhal zaplatenia sumy 5252,11 € s úrokom z omeškania. 2. Po začatí pojednávania vo veci samej po vzájomnej dohode strany v konaní uzavreli zmier a predložili ho súdu na schválenie. 3. Podľa ust. § 148 ods. 1,2 CSP žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 4. V danom prípade strany v konaní požiadali súd o schválenie zmieru, tak ako je uvedený vo výroku tohto uznesenia. 5. Keďže obsah uzavretého zmieru, nie je v rozpore so zákonom, súd ho preto schválil. 6. Nakoľko súčasťou zmieru boli trovy konania súd o nich osobitne nerozhodol. Poučenie: Proti tomuto uzneseniu odvolanie nie je prípustné.

